**บริษัท เอส พี วี ไอ จำกัด (มหาชน)**

**หมายเหตุประกอบงบการเงินระหว่างกาล**

**สำหรับงวดสามเดือนสิ้นสุดวันที่ 31 มีนาคม 2565**

**1. ข้อมูลทั่วไป**

**1.1 ข้อมูลบริษัทฯ**

บริษัท เอส พี วี ไอ จำกัด (มหาชน) (“บริษัทฯ”) จัดตั้งขึ้นเป็นบริษัทจำกัดตามกฎหมายไทยเมื่อวันที่ 6 มกราคม 2554 และได้จดทะเบียนแปรสภาพเป็นบริษัทมหาชนจำกัดตามกฎหมายว่าด้วยบริษัทมหาชน จำกัด เมื่อวันที่ 10 เมษายน 2556 และมีภูมิลำเนาในประเทศไทย โดยมีบริษัท ไอที ซิตี้ จำกัด (มหาชน) ซึ่งเป็นบริษัทที่จดทะเบียนจัดตั้งในประเทศไทยเป็นผู้ถือหุ้นรายใหญ่ บริษัทฯดำเนินธุรกิจหลักในการจำหน่ายเครื่องคอมพิวเตอร์ โทรศัพท์เคลื่อนที่ อุปกรณ์เสริมและให้บริการที่เกี่ยวข้อง ที่อยู่ตามที่จดทะเบียนคือเลขที่ 1213/58-59 ซอยลาดพร้าว 94 ถนนศรีวรา แขวงพลับพลา เขตวังทองหลาง กรุงเทพมหานคร

ณ วันที่ 31 มีนาคม 2565 บริษัทฯมีสาขาที่เปิดให้บริการแล้วเป็นจำนวน 69 สาขา (31 ธันวาคม 2564: 66 สาขา)

**1.2 เกณฑ์ในการจัดทำงบการเงินระหว่างกาล**

งบการเงินระหว่างกาลนี้จัดทำขึ้นตามมาตรฐานการบัญชีฉบับที่ 34 เรื่อง รายงานทางการเงินระหว่างกาล โดยบริษัทฯเลือกนำเสนองบการเงินระหว่างกาลแบบย่อ อย่างไรก็ตามบริษัทฯได้แสดงรายการในงบแสดงฐานะการเงิน งบกำไรขาดทุนเบ็ดเสร็จ งบแสดงการเปลี่ยนแปลงส่วนของผู้ถือหุ้นและงบกระแสเงินสดในรูปแบบเช่นเดียวกับงบการเงินประจำปี

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้น งบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์ และสถานการณ์ใหม่ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับงบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย งบการเงินระหว่างกาลฉบับภาษาอังกฤษแปลมาจากงบการเงินระหว่างกาลฉบับภาษาไทยนี้

**2. นโยบายการบัญชีที่สำคัญ**

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2564

มาตรฐานการรายงานทางการเงินที่มีการปรับปรุงซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2565 ไม่มีผลกระทบอย่างเป็นสาระสำคัญต่องบการเงินของบริษัทฯ

**3. รายการธุรกิจกับกิจการที่เกี่ยวข้องกัน**

ในระหว่างงวด บริษัทฯมีรายการธุรกิจที่สำคัญกับบุคคลหรือกิจการที่เกี่ยวข้องกัน รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงกันระหว่างบริษัทฯและบุคคลหรือกิจการที่เกี่ยวข้องกันเหล่านั้นซึ่งเป็นไปตามปกติธุรกิจโดยสามารถสรุปได้ดังนี้

(หน่วย: พันบาท)

|  |  |  |  |
| --- | --- | --- | --- |
|  | สำหรับงวดสามเดือน | |  |
|  | สิ้นสุดวันที่ 31 มีนาคม | | นโยบายการกำหนดราคา |
|  | 2565 | 2564 |  |
| **รายการธุรกิจกับผู้ถือหุ้นรายใหญ่**  **(บริษัท ไอที ซิตี้ จำกัด (มหาชน))** |  |  |  |
| ขายสินค้า | - | 1,140 | ราคาตลาด |
| ซื้อสินค้า | 99 | 367 | ราคาใกล้เคียงกับราคาตลาด |
| ซื้อสินทรัพย์ถาวร | - | 11 | ราคาตลาด |
| ค่าบริการจ่าย | - | 3 | ราคาที่ตกลงร่วมกัน |
| **รายการธุรกิจกับกิจการที่เกี่ยวข้องกัน** |  |  |  |
| ขายสินค้า | 24,285 | 813 | ราคาตลาด |
| ซื้อสินค้า | 1,379 | 861 | ราคาตลาด |
| ค่าบริการจ่าย | 1,497 | 1,516 | ราคาที่ตกลงร่วมกัน |
| ค่าบริหารจัดการสินค้า | 2,091 | 2,123 | ราคาที่ตกลงร่วมกัน |

ยอดคงค้างระหว่างบริษัทฯและบริษัทที่เกี่ยวข้องกัน ณ วันที่ 31 มีนาคม 2565 และ 31 ธันวาคม 2564 มีรายละเอียดดังนี้

(หน่วย: พันบาท)

|  |  |  |
| --- | --- | --- |
|  | 31 มีนาคม 2565 | 31 ธันวาคม 2564 |
| **ลูกหนี้การค้าและลูกหนี้อื่น - กิจการที่เกี่ยวข้องกัน (หมายเหตุ 5)** |  |  |
| บริษัทที่เกี่ยวข้องกัน (มีผู้ถือหุ้นและมีกรรมการร่วมกัน) | 5,781 | 5,800 |
| รวมลูกหนี้การค้าและลูกหนี้อื่น - กิจการที่เกี่ยวข้องกัน | 5,781 | 5,800 |
| **เจ้าหนี้การค้าและเจ้าหนี้อื่น - กิจการที่เกี่ยวข้องกัน (หมายเหตุ 10)** |  |  |
| ผู้ถือหุ้นรายใหญ่ | 105 | 239 |
| บริษัทที่เกี่ยวข้องกัน (มีผู้ถือหุ้นและมีกรรมการร่วมกัน) | 3,371 | 6,444 |
| รวมเจ้าหนี้การค้าและเจ้าหนี้อื่น - กิจการที่เกี่ยวข้องกัน | 3,476 | 6,683 |

ค่าตอบแทนกรรมการและผู้บริหาร

ในระหว่างงวดสามเดือนสิ้นสุดวันที่ 31 มีนาคม 2565 และ 2564 บริษัทฯมีค่าใช้จ่ายผลประโยชน์พนักงานของกรรมการและผู้บริหาร ดังต่อไปนี้

|  |  |  |  |  |  |  |
| --- | --- | --- | --- | --- | --- | --- |
|  |  | (หน่วย: ล้านบาท) | | | | |
|  | | |  | | สำหรับงวดสามเดือนสิ้นสุดวันที่ 31 มีนาคม | |
|  | | |  |  | 2565 | 2564 |
| ผลประโยชน์ระยะสั้น | | |  |  | 7.2 | 6.2 |
| ผลประโยชน์หลังออกจากงาน | | |  |  | 0.2 | 0.3 |
| รวม | | |  |  | 7.4 | 6.5 |

**4. เงินสดและรายการเทียบเท่าเงินสด**

|  |  |  |
| --- | --- | --- |
|  | (หน่วย: พันบาท) | |
|  | 31 มีนาคม 2565 | 31 ธันวาคม 2564 |
| เงินสด | 1,495 | 4,417 |
| เงินฝากธนาคาร | 52,904 | 95,026 |
| รวม | 54,399 | 99,443 |

ณ วันที่ 31 มีนาคม 2565 เงินฝากออมทรัพย์และเงินฝากประจำมีอัตราดอกเบี้ยระหว่างร้อยละ 0.05 ถึง 0.25 ต่อปี (31 ธันวาคม 2564: ร้อยละ 0.05 ถึง 0.25 ต่อปี)

**5. ลูกหนี้การค้าและลูกหนี้อื่น**

|  |  |  |
| --- | --- | --- |
|  | (หน่วย: พันบาท) | |
|  | 31 มีนาคม 2565 | 31 ธันวาคม 2564 |
| ลูกหนี้การค้า - กิจการที่เกี่ยวข้องกัน |  |  |
| อายุหนี้คงค้างนับจากวันที่ถึงกำหนดชำระ |  |  |
| ยังไม่ถึงกำหนดชำระ | 5,665 | 5,749 |
| ค้างชำระ |  |  |
| ไม่เกิน 3 เดือน | 116 | 51 |
| รวมลูกหนี้การค้า - กิจการที่เกี่ยวข้องกัน | 5,781 | 5,800 |
| ลูกหนี้การค้า - กิจการที่ไม่เกี่ยวข้องกัน |  |  |
| อายุหนี้คงค้างนับจากวันที่ถึงกำหนดชำระ |  |  |
| ยังไม่ถึงกำหนดชำระ | 74,195 | 54,054 |
| ค้างชำระ |  |  |
| ไม่เกิน 3 เดือน | 22,846 | 12,329 |
| มากกว่า 3 - 6 เดือน | - | 4 |
| มากกว่า 12 เดือน | 598 | 598 |
| รวม | 97,639 | 66,985 |
| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (598) | (598) |
| รวมลูกหนี้การค้า - กิจการที่ไม่เกี่ยวข้องกัน, สุทธิ | 97,041 | 66,387 |
| รวมลูกหนี้การค้า - สุทธิ | 102,822 | 72,187 |
| ลูกหนี้อื่น |  |  |
| ลูกหนี้อื่น - กิจการที่ไม่เกี่ยวข้องกัน | 3,790 | 4,359 |
| รวมลูกหนี้อื่น | 3,790 | 4,359 |
| รวมลูกหนี้การค้าและลูกหนี้อื่น - สุทธิ | 106,612 | 76,546 |

**6. การปรับลดสินค้าคงเหลือเป็นมูลค่าสุทธิที่จะได้รับ**

รายการเปลี่ยนแปลงของบัญชีการปรับลดสินค้าคงเหลือเป็นมูลค่าสุทธิที่จะได้รับสำหรับงวดสามเดือนสิ้นสุดวันที่ 31 มีนาคม 2565 สรุปได้ดังนี้

(หน่วย: พันบาท)

|  |  |
| --- | --- |
| ยอดคงเหลือ ณ วันที่ 1 มกราคม 2565 | 39,477 |
| บวก: การตั้งค่าเผื่อการปรับลดมูลค่าสินค้าคงเหลือระหว่างงวด | 869 |
| ยอดคงเหลือ ณ วันที่ 31 มีนาคม 2565 | 40,346 |

**7. สินทรัพย์หมุนเวียนอื่น**

ยอดคงเหลือของสินทรัพย์หมุนเวียนอื่น ณ วันที่ 31 มีนาคม 2565 และ 31 ธันวาคม 2564 มีรายละเอียดดังนี้

(หน่วย: พันบาท)

|  |  |  |
| --- | --- | --- |
|  | 31 มีนาคม 2565 | 31 ธันวาคม 2564 |
| ภาษีซื้อและภาษีมูลค่าเพิ่มรอเรียกคืน | 7,911 | 5,819 |
| เงินจ่ายล่วงหน้าค่าซื้อสินค้า | 51 | 494 |
| อื่น ๆ | 4,532 | 4,447 |
| รวมสินทรัพย์หมุนเวียนอื่น | 12,494 | 10,760 |

**8. อุปกรณ์**

รายการเปลี่ยนแปลงของบัญชีอุปกรณ์สำหรับงวดสามเดือนสิ้นสุดวันที่ 31 มีนาคม 2565 สรุปได้ดังนี้

(หน่วย: พันบาท)

|  |  |
| --- | --- |
| **มูลค่าสุทธิตามบัญชี ณ วันที่ 1 มกราคม 2565** | 74,277 |
| ซื้อเพิ่มระหว่างงวด - ราคาทุน | 10,798 |
| รับโอนจากสินค้าคงเหลือ | 431 |
| ค่าเสื่อมราคาสำหรับงวด | (6,134) |
| **มูลค่าสุทธิตามบัญชี ณ วันที่ 31 มีนาคม 2565** | 79,372 |

**9. สินทรัพย์สิทธิการใช้**

รายการเปลี่ยนแปลงของบัญชีสินทรัพย์สิทธิการใช้สำหรับงวดสามเดือนสิ้นสุดวันที่ 31 มีนาคม 2565 สรุปได้ดังนี้

(หน่วย: พันบาท)

|  |  |  |
| --- | --- | --- |
| **มูลค่าสุทธิตามบัญชี ณ วันที่ 1 มกราคม 2565** |  | 145,592 |
| เพิ่มขึ้นระหว่างงวด |  | 6,324 |
| ลดลงจากการเปลี่ยนแปลงสัญญาเช่า |  | (117) |
| ค่าเสื่อมราคาสำหรับงวด |  | (13,976) |
| **มูลค่าสุทธิตามบัญชี ณ วันที่ 31 มีนาคม 2565** |  | 137,823 |

## **10. เจ้าหนี้การค้าและเจ้าหนี้อื่น**

|  |  |  |
| --- | --- | --- |
|  | (หน่วย: พันบาท) | |
|  | 31 มีนาคม 2565 | 31 ธันวาคม 2564 |
| เจ้าหนี้การค้า - กิจการที่เกี่ยวข้องกัน | 1,322 | 2,684 |
| เจ้าหนี้การค้า - กิจการที่ไม่เกี่ยวข้องกัน | 98,821 | 75,901 |
| เจ้าหนี้อื่น - กิจการที่เกี่ยวข้องกัน | 1,454 | 3,299 |
| เจ้าหนี้อื่น - กิจการที่ไม่เกี่ยวข้องกัน | 13,292 | 8,783 |
| ค่าใช้จ่ายค้างจ่าย - กิจการที่เกี่ยวข้องกัน | 700 | 700 |
| ค่าใช้จ่ายค้างจ่าย - กิจการที่ไม่เกี่ยวข้องกัน | 10,637 | 25,265 |
| รวมเจ้าหนี้การค้าและเจ้าหนี้อื่น | 126,226 | 116,632 |

**11. รายได้อื่น**

|  |  |  |  |  |  |
| --- | --- | --- | --- | --- | --- |
|  |  | (หน่วย: พันบาท) | | | |
|  | |  | | สำหรับงวดสามเดือน สิ้นสุดวันที่ 31 มีนาคม | |
|  | |  |  | 2565 | 2564 |
| รายได้ค่าสนับสนุนการขาย | |  |  | 6,804 | 7,039 |
| รายได้ค่าส่งเสริมการขาย | |  |  | 4,814 | 2,727 |
| กำไรจากการเปลี่ยนแปลงสัญญาเช่า | |  |  | 77 | - |
| กำไรจากอัตราแลกเปลี่ยน | |  |  | 61 | - |
| รายได้ค่านายหน้า | |  |  | 14 | 86 |
| อื่น ๆ | |  |  | 912 | 128 |
| รวม | |  |  | 12,682 | 9,980 |

**12. ภาษีเงินได้**

ภาษีเงินได้นิติบุคคลระหว่างกาลคำนวณขึ้นจากกำไรก่อนภาษีเงินได้สำหรับงวดคูณด้วยอัตราภาษีเฉลี่ย ทั้งปีที่ประมาณไว้

ค่าใช้จ่ายภาษีเงินได้สำหรับงวดสามเดือนสิ้นสุดวันที่ 31 มีนาคม 2565 และ 2564 สรุปได้ดังนี้

|  |  |  |
| --- | --- | --- |
| (หน่วย: พันบาท) | | |
|  | สำหรับงวดสามเดือนสิ้นสุดวันที่ 31 มีนาคม | |
|  | 2565 | 2564 |
| **ภาษีเงินได้ปัจจุบัน:** |  |  |
| ภาษีเงินได้นิติบุคคลระหว่างกาล | 7,326 | 8,977 |
| **ภาษีเงินได้รอการตัดบัญชี:** |  |  |
| ภาษีเงินได้รอการตัดบัญชีจากการเกิดผลแตกต่างชั่วคราวและการกลับรายการผลแตกต่างชั่วคราว | (395) | (575) |
| **ค่าใช้จ่ายภาษีเงินได้ที่แสดงอยู่ในกำไรขาดทุน** | 6,931 | 8,402 |

**13. กำไรต่อหุ้นขั้นพื้นฐาน**

กำไรต่อหุ้นขั้นพื้นฐานคำนวณโดยหารกำไรสำหรับงวด (ไม่รวมกำไรขาดทุนเบ็ดเสร็จอื่น) ด้วยจำนวน ถัวเฉลี่ยถ่วงน้ำหนักของหุ้นสามัญที่ออกอยู่ในระหว่างงวด

**14. ภาระผูกพันและหนี้สินที่อาจเกิดขึ้น**

**14.1 ภาระผูกพันเกี่ยวกับรายจ่ายฝ่ายทุน**

      ณ วันที่ 31 มีนาคม 2565 บริษัทฯมีรายจ่ายฝ่ายทุนจำนวนเงิน 4.3 ล้านบาท (31 ธันวาคม 2564: 2.9 ล้านบาท) ที่เกี่ยวข้องกับสัญญาสำหรับโครงการพัฒนาเว็บไซต์

**14.2 ภาระผูกพันเกี่ยวกับสัญญาเช่าและสัญญาบริการ**

14.2.1 บริษัทฯได้เข้าทำสัญญาว่าจ้างทางด้านการบริหารงานและการจัดการเกี่ยวกับสินค้ากับบริษัท ที่เกี่ยวข้องกันแห่งหนึ่ง ภายใต้เงื่อนไขของสัญญาดังกล่าว บริษัทฯมีภาระผูกพันที่ต้องจ่ายค่าตอบแทนตามเกณฑ์และอัตราที่ระบุในสัญญา สัญญาดังกล่าวมีอายุ 1 ปี และจะต่ออายุสัญญาออกไปอีกคราวละ 1 ปี จนกว่าจะมีการบอกเลิกสัญญาโดยฝ่ายใดฝ่ายหนึ่ง

14.2.2 บริษัทฯได้เข้าทำสัญญาเพื่อเช่าสินทรัพย์อ้างอิงที่มีมูลค่าต่ำและสัญญาบริการที่เกี่ยวข้องกับคลังสินค้าและพื้นที่สาขา อายุของสัญญามีระยะเวลาตั้งแต่ 1 ถึง 5 ปี

ณ วันที่ 31 มีนาคม 2565 และ 31 ธันวาคม 2564 บริษัทฯ มีจำนวนเงินขั้นต่ำที่ต้องจ่ายในอนาคตทั้งสิ้นดังนี้

(หน่วย: ล้านบาท)

|  |  |  |
| --- | --- | --- |
|  | 31 มีนาคม 2565 | 31 ธันวาคม 2564 |
| จ่ายชำระ |  |  |
| ภายใน 1 ปี | 16.9 | 20.3 |
| มากกว่า 1 แต่ไม่เกิน 5 ปี | 10.3 | 12.9 |

**14.3 การค้ำประกัน**

ณ วันที่ 31 มีนาคม 2565 บริษัทฯมีหนังสือค้ำประกันที่ออกโดยธนาคารในนามบริษัทฯเหลืออยู่เป็นจำนวน 165.4 ล้านบาท (31 ธันวาคม 2564: 99.6 ล้านบาท) ซึ่งเกี่ยวเนื่องกับภาระผูกพันเพื่อการค้ำประกันการซื้อสินค้าและบริการซึ่งเป็นไปตามปกติธุรกิจของบริษัทฯ

**15. ข้อมูลทางการเงินจำแนกตามส่วนงาน**

ข้อมูลส่วนงานดำเนินงานที่นำเสนอนี้สอดคล้องกับรายงานภายในของบริษัทฯที่ผู้มีอำนาจตัดสินใจสูงสุดด้านการดำเนินงานได้รับและสอบทานอย่างสม่ำเสมอเพื่อใช้ในการตัดสินใจในการจัดสรรทรัพยากรให้กับส่วนงานและประเมินผลการดำเนินงานของส่วนงาน ทั้งนี้ผู้มีอำนาจตัดสินใจสูงสุดด้านการดำเนินงานของบริษัทฯคือกรรมการผู้จัดการ

บริษัทฯดำเนินธุรกิจหลักในส่วนงานดำเนินงานที่รายงานเพียงส่วนงานเดียว คือ การจำหน่ายเครื่องคอมพิวเตอร์ โทรศัพท์เคลื่อนที่ อุปกรณ์เสริมและให้บริการที่เกี่ยวข้อง ซึ่งบริษัทฯรับรู้รายได้ ณ เวลาใดเวลาหนึ่ง และดำเนินธุรกิจในเขตภูมิศาสตร์เดียว คือ ประเทศไทย บริษัทฯประเมินผลการปฏิบัติงานของส่วนงานโดยพิจารณาจากกำไรหรือขาดทุนจากการดำเนินงานซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงานในงบการเงิน ดังนั้น รายได้ กำไรจากการดำเนินงาน และสินทรัพย์ทั้งหมดที่แสดงอยู่ในงบการเงิน จึงถือเป็นการรายงานตามส่วนงานดำเนินงานและเขตภูมิศาสตร์แล้ว

**16. เครื่องมือทางการเงิน**

**16.1 มูลค่ายุติธรรมของเครื่องมือทางการเงิน**

เนื่องจากเครื่องมือทางการเงินส่วนใหญ่ของบริษัทฯจัดอยู่ในประเภทระยะสั้นหรือมีอัตราดอกเบี้ยใกล้เคียงกับอัตราดอกเบี้ยในตลาด บริษัทฯจึงประมาณมูลค่ายุติธรรมของเครื่องมือทางการเงินใกล้เคียงกับมูลค่าตามบัญชีที่แสดงในงบแสดงฐานะการเงิน

**17. เหตุการณ์ภายหลังรอบระเวลารายงาน**

เมื่อวันที่ 4 เมษายน 2565 ที่ประชุมสามัญประจำปีผู้ถือหุ้นของบริษัทฯ มีมติอนุมัติการจ่ายเงินปันผลสำหรับผลการดำเนินงานปี 2564 ให้แก่ผู้ถือหุ้นในอัตราหุ้นละ 0.175 บาท รวมเป็นเงินปันผลทั้งสิ้น 70 ล้านบาท โดยกำหนดจ่ายเงินปันผลให้แก่ผู้ถือหุ้นภายในวันที่ 25 เมษายน 2565

**18. การอนุมัติงบการเงินระหว่างกาล**

งบการเงินระหว่างกาลนี้ได้รับอนุมัติให้ออกโดยคณะกรรมการบริษัทฯเมื่อวันที่ 5 พฤษภาคม 2565